अनुवाद गी उद्योग दे रूप च स्थापत करने आस्तै ज्ञान-अधारत पाठ पुस्तकें दा अनुवाद इस दिशा च पैह्‍‍ली गैंऽ ऐ। सारी पाठ समग्गरी जेह्‍‍ड़ी ज्ञान दे प्रसार आस्तै बरती जंदी ऐ राश्ट्री अनुवाद मिशन च ज्ञान-अधारत पाठ पुस्तकें दे मतैह्‍त औंदी ऐ। इस बेल्लै राश्ट्री अनुवाद मिशन उच्च शिक्षा कन्नै सरबंधत सबूरी शैक्षणिक समग्गरी गी 22एं भारती भाशाएं च अनुवाद करोआने च रूज्जे दा ऐ। राश्ट्री अनुवाद मिशन दा लक्ष्य ऐ जे ज्ञान दे बशाल भंडार गी अनुवाद राहें भारती भाशाएं च उच्च शिक्षा दियें पाठ पुस्तकें राहें उपलब्ध करोआया जा जेह्‍‍ड़ियां ज्यादातर अंगरेज़ी च गै उपलब्ध न। मेद ऐ जे एह् प्रक्रिया इक समावेशी ज्ञान-अधारत समाज दे निर्माण दी दिशा तैह् करग।